EuroBench/eurobench-wiki-et-topics huggingface dataset:
Teema: Jõed
Comapedrosa jõgi (katalaani Riu de Comapedrosa; oktoobrini 2010 Coma Pedrosa jõgi, katalaani Riu de Coma Pedrosa) on Ebro jõgikonda kuuluv jõgi Andorras La Massana vallas Arinsali lähedal, Estany Negre jõe jätk. Jõgi voolab itta, kuni ühineb 1750 m kõrgusel Aiguës Junteses ('liidetud veed') Pla de l'Estany jõega, moodustades Pollósi jõe, mis Arinsalis ühineb Comallemple jõega Arinsali jõeks. Comapedrosa jõge toidavad veel Canals de l'Alt ning Jubanya allikas ja Font del Fenoll. Ka järvest Estany de les Truites (2263 m merepinnast) viib väike lisajõgi vett Comapedrosa jõkke. Matkarada GR-11, mis ühendab Arinsali keskust Comapedrosa mäemassiivi ja Hispaania piiriga, kulgeb jõega enam-vähem kaasa. Selle raja ääres kiviviske kaugusel Cabanast kagus on järve Estany de les Truites ääres Comapedrosa mägionn (Refugi de Comapedrosa).
Teema: Mäed
Fuji [f'udzi] (jaapani keeles 富士 Fuji ehk 富士山 Fuji-san 'Fuji mägi'; läänes on kasutatud ka nimekuju Fujiyama (eesti keeles varem Fudžijama), mis on saadud kirjamärgi 山 ekslikul lugemisel) on tegevvulkaan Honshū saarel Jaapanis. Vulkaani kõrgus on 3776 meetrit, see on Honshū ja Jaapani kõrgeim tipp. Fuji asub Kesk-Jaapanis Yamanashi ja Shizuoka prefektuuri piiril Suruga lahest ja selle põhjasopis olevast Fuji linnast umbes 25 km põhja pool. Fuji Tokyo-poolne külg on järsem. Mäest kümmekond kilomeetrit edelas asub Fujinomiya, kirdes Fujiyoshida ja kagus Gotemba linn. Mäest lääne pool voolab Fuji jõgi, mis suubub Fuji linnas Suruga lahte. Fuji asub kolme maakooreplaadi kokkupuutepunktis. Need on Amuuri laam, millel asub Lääne-Jaapan, Ohhoota laam, millel asub Ida-Jaapan, ja Filipiini laam, millel asub Fujist lõunasse jääv Izu poolsaar. Fuji ei asu Tōkyōst kaugel ja paistab sinna selge ilmaga hästi ära. Fuji paistab heades oludes kaugemalegi: itta Tōkyō lahe idakaldale Chibasse, läände Hamana järve läänekaldale ja põhja Saitama prefektuuri. Fuji jalamil, enamasti mäest põhjas asuvad kuus väikest järve, mille kallastelt avaneb mäele suurepärane vaade. Mägi kuulub Fuji-Hakone-Izu rahvusparki. Mäe jalamil asub mets, mida nimetatakse Aokigaharaks. Rahvajutud ja legendid räägivad, et selles elavat deemonid, vaimud ja härjapõlvlased. Kuni 19. sajandini viisid jaapanlased Aokigaharasse oma vanureid ja vastsündinud lapsi, kellest soovisid lahti saada. Pärast seda on Aokigahara saanud populaarseks enesetapmise kohaks. Igal aastal tapab end selles metsas vähemalt 30 inimest ja 2002 jõudis enesetappude arv 80-ni. See on maailma populaarsuselt teine enesetapmise koht San Francisco Kuldvärava silla järel. Kohalikud omavalitsused on hakanud välja panema silte, mis veenaksid enesetapjaid ümber mõtlema, ja mõnel juhul ongi sellest abi olnud. 72 aasta jooksul asus Fuji tipus mehitatud ilmajaam. Muuhulgas jälgisid ilmajaama töötajad mäe tipust radariga taifuune ja vihmapilvi. 2004. aasta
Teema: Jõed
Kabuli jõgi (puštu د کابل درياب (de Kābul Daryāb), dari کابل، درياى (Daryā-ye Kābul)) algab Hindukuši kagunõlvult. Murrab kuristikes läbi mitme aheliku ja läbib vahepeal laiemaid mägedevahelisi nõgusid, millest olulisemad on Kabuli, Jalālābādi ja Peshawari juures. Suubub paremalt Indusesse.
Teema: Jalgpall
Väljakukohtunik ehk jalgpallikohtunik on spordialas tegutsev ametnik, kelle peamine ülesanne on tagada jalgpallimatši korrektsus ja reeglite rangus. Kohtuniku töö hõlmab mängu käigus reeglite järgimise järelevalvet, otsuste tegemist mänguolukordades ning distsipliiniprobleemide lahendamist. Jalgpallikohtunikud tegutsevad nii rahvusvahelistes kui ka kohalikus spordis ning nende tegevus on viimastel aastatel saanud oluliselt toetust kaasaegsete tehnoloogiate, sealhulgas videovahenduse (VAR) kaudu.
Teema: Jalgpall
Jalgpalli fännilaulud on jalgpalli juurde kuuluv meelelahutuslik võte, millega fännid väljendavad mängu ajal kaasaelamist ja toetust oma lemmikklubi jalgpalluritele ning mis mängib tähtsat rolli klubi identiteedi ehitamisel ja säilitamisel. Fännilaulud on fännikultuuri üks olulisemaid ja väljapaistvamaid komponente. Fännilaulude ajalugu ulatub juba Vana-Roomasse, kus gladiaatoreid motiveeriti, et nad võidaksid. (Pardane ja Raamat 2018)
Teema: Filmid
"Katõn" (poola keeles "Katyń") on Poola ajalooline draamafilm, mis põhineb Andrzej Mularczyki romaanil "Post mortem". Filmi režissöör on Andrzej Wajda. Film esilinastus 17. septembril 2007. Filmi tegevus algab 1939. aastal ja kestab kuni esimeste sõjajärgsete aastateni ning keskendub Poola ohvitseride naistele, kes ootavad oma abikaasade tagasitulekut sõjast. Film jutustab NKVD poolt mõrvatud ohvitseride saatusest ja näitab, kuidas Poolat okupeerinud rahvussotsialistid püüdsid Teise maailmasõja ajal Nõukogude Liidu kuritegusid enda huvides ära kasutada. Poola publiku reaktsioon filmile on olnud kahetine. Filmi on tunnustatud, kuna selles kujutatakse edukalt Teise maailmasõja aegseid Saksamaa ja NSV Liidu poliitilisi mahhinatsioone ning selle lõpukaadrid on šokeerivad ja meeldejäävad, samas on kritiseeritud filmi stsenaariumi, anakronistlikku lavastust ja Nõukogude võimu liiga leebet kujutamist filmis. Film on kriitikast hoolimata saanud seitse Poola filmiauhinda (sealhulgas parima filmi auhinna). "Katõn" võeti väga hästi vastu ka Ameerika Ühendriikides, kus see oli parima võõrkeelse filmi Oscari nominent. Magdalena Biedrzycka on saanud filmi kostüümide eest Euroopa filmiauhinna.
Teema: Mäed
Jbel Toubkal ehk Jebel Toubkal (kohalikus tamasikti keeles ⴰⴷⵔⴰⵔ ⵏ ⵜⵓⴱⵇⴰⵍ Adrar n Toubkal) on 4167 m kõrgune mägi Maroko edelaosas, Atlase mäestiku lääneosas Kõrg-Atlase ahelikus. See on nii Atlase mägede, Maroko kui kogu Põhja-Aafrika kõrgeim mägi. Toubkal asub 60 km kaugusel Marrakechi linnast. Hea ilmaga ja selge õhu korral on Toubkal linnast näha. Atlase mäestik koosneb üldiselt settekivimitest, kuid Toubkali massiiv on vulkaanilise tekkega. Toubkali peatipu lähedal on veel teine tipp - 4010 m kõrgune Toubkal West. Toubkali ilm on suvel üldiselt kuiv, kuid võib esineda vihma- ja tormihoogusid. Sügisest alates on nõlvadel lund ja jääd.
Teema: Jalgpall
Siin on loetletud Inglismaa jalgpalli kõrgliiga Premier League'i väravaterohkemad mängud alates liiga asutamisest 1992. aastal. Läbi aegade suurim võit kuulub Manchester Unitedile, kes 4. märtsil 1995 alistas Ipswich Towni 9:0.
Teema: Filmid
"Tasujad" (originaalis "The Avengers") on 2012. aastal valminud USA mängufilm superkangelaste meeskonnast Tasujad. Filmi lavastas Joss Whedon. Linateos põhineb samanimelisel koomiksil (Marvel Comics). Superkangelastest on filmis Raudmees, Hulk, Thor ja Kapten Ameerika.
Teema: Meditsiin
Neurolepsia on seisund, mis tekib tavaliselt neuroleptikumidega ravi mõjul. Neurolepsia ehk vaimse pinge langus koos välisärritajale vastuse vähenemisega, emotsionaalsete reaktsioonide aktiivsuse langusega ja kõrgema närvitalitluse sedatiivse toimega.
Teema: Meditsiin
Mikrokiip-implantaat (tuntud ka kui nahaalune kiip) on inimese kehasse siiratud (implanteeritud) kapseldatud integraalskeem (mikrokiip) või RFID-saatja. Nahaalused implantaadid sisaldavad üldiselt unikaalset ID-koodi, mis on seotud isiku informatsiooniga välistest andmebaasidest.
Teema: Mäed
Mayon on vulkaan Luzoni saarel. Kõrgus 2421 meetrit. Mayon on Filipiinide 22 aktiivsest vulkaanist aktiivseim, see on viimase 400 aasta jooksul pursanud umbes 50 korda.
Teema: Poliitikud
Vabahärra Eduard Otto Emil Karl Adam von Stackelberg (6. (vkj)/18. november 1867 Repniku mõis Virumaa – 7. aprill 1943 München Saksa Riik) oli Stackelbergide suguvõssa kuulunud Eestimaa provintsiaalpoliitik ja mõisnik.
Teema: Mäed
Tulimägi ehk Ervu mägi on voorekujuline põhja–lõuna-sihiline kõrgendik Tartu maakonna Elva valla ja Rannu kihelkonna Ervu külas. Tulimäge on nimetatud hiieks ja pühaks mäeks ning seal kasvavat metsa pühaks metsaks. Mägi on olnud kohaliku rahva kooskäimise koht tänapäevani välja, jaanitulesid on mäel tehtud 1950. aastateni. Mäe absoluutne kõrgus on 99 m, suhteline kõrgus 30–40 m.
Teema: Poliitikud
Eugen Edmund Eduard Erbe (5/17. november 1847 Tallinn – 22. jaanuar/4. veebruar 1908 Tallinn) oli saksa päritolu Tallinna rae sündik ja Tallinna raehärra. Eugen Edmund Eduard Erbe sündis Eberhardt Hermann Erbe (03.09.1814 Rakvere – 22.01.1872 Riia), Toompea lossifoogti ja Peterburi konsistooriumi sekretäri pojana. Vanaisa Georg Sigismund Erbe (sünd 1801 Hohenlohe-Langenburgi vürstkond) oli Pärnu kreisi kooliinspektor. Eugen Erbe õppis aastail 1858–1866 Tallinna kubermangugümnaasiumis ja 1866–1871 (cand. jur.) Tartu ülikooli õigusteaduskonnas. Ta oli 1871–1873 meeskohtu auskultant (kohtumenetluses vabakuulaja staatuses), alates 1873 Eestimaa ülemmaakohtu ja Tallinna rae advokaat, 1873–1878 Lääne-Järva meeskohtu sekretär, 1878–1887 Tallinna alamkohtu sekretär, 1883–1906 Tallinna linnanõunik, 1887 raehärra ja alamkohtu esimees, 1889 viimane Tallinna sündik. 1905–1906 oli ta Tallinna linnapea kohusetäitja. Eugen Edmund Eduard Erbe oli abielus (02.11.1879) Marie von Landeseniga ning nende poeg oli Eesti advokaat Eugen Carl Eberhard Erbe.
Teema: Kirjanikud
Lazar Lagin (vene keeles Лазарь Иосифович Лагин, kodanikunimega Lazar Ginzburg; 4. detsember 1903 Vitebsk – 4. juuni 1979 Moskva) oli juudi päritolu vene nõukogude satiirik ja lastekirjanik. Tema kirjanikunimi Lagin on pandud kokku eesnime Lazar ja perekonnanime Ginzburg esisilpidest. Lagini tuntuim teos on "Vanake Hottabõtš" ("Старик Хоттабыч", ilmunud ajakirjas Pioner 1938, eraldi raamatuna 1940; teine, täiendatud väljaanne 1955). Selle peategelaseks on džinn, kelle laseb pudelist välja nõukogude koolipoiss ja kes põhjustab palju sekeldusi. Teos on eesti keeles ilmunud Eugen Hange tõlkes (Tallinn: Eesti Riiklik Kirjastus, 1953; kordustrükk Tallinn: Eesti Raamat, 1971). Raamatu teise väljaande põhjal on tehtud ka film "Vanake Hottabõtš" (Lenfilm 1956, režissöör Gennadi Kazanski).
Teema: Kirjanikud
Georges Simenon (13. veebruar 1903 Liège – 4. september 1989 Lausanne) oli Belgia kirjanik. Ta kirjutas ligi 200 romaani ja lühijuttu. Tuntuim tema loodud tegelaskuju on politseikomissar Jules Maigret.
Teema: Linnud
Laululinnud ehk laululised (Passeri või Oscines) on lindude alamselts, kes kuuluvad värvuliste (Passeriformes) seltsi. Laululindude hulka kuulub ligi 4000 linnuliiki, mis moodustab peaaegu poole kogu Maa linnustikust. Laululinde eristatakse teistest lindudest nende laulukõri kõige täiuslikuma arengu poolest. Uuringute järgi pärinevad kõik laululised Austraaliast. Eestis elab 128 liiki laululinde 23 sugukonnast.
Teema: Jalgpall
Kübaratrikk (inglise keeles hat-trick 'trikk kübaraga') on sporditermin, mis tähistab kolme järjestikust positiivset saavutust, näiteks ühe mängija sooritatud kolme väravat ühes mängus. Mõnes keeles ongi kasutusel kolmele viitav sõna triplett.
Teema: Meditsiin
Dekontaminatsioon on protseduur, mis muudab kasutatud meditsiinilise instrumentaariumi ohutuks personalile, kuid ei loo tingimusi instrumentide taaskasutamiseks patsiendil.
Teema: Jalgpall
Lõuna-Aafrika Vabariigi jalgpallikoondis on Lõuna-Aafrika Vabariiki rahvusvaheliselt esindav jalgpallikoondis. Seda haldab Lõuna-Aafrika jalgpalliliit. Lõuna-Aafrika Vabariiki jõudis jalgpall kolonialismi lõpul 19. sajandil. LAV-i jalgpalliliit (SAFA) asutati 1991. aastal. 2010. aasta jalgpalli maailmameistrivõistlused toimusid Lõuna-Aafrikas. LAV on MM-il osalenud 4 korda – aastatel 1998, 2002 ja 2010 – jõudmata teise ringi, ning 2026.
Teema: Filmid
"Särav täht" ("Bright Star") on 2009. aasta film inglise luuletajast John Keatsist. Filmi pealkiri viitab Keatsi sonetile "Bright star, would I were stedfast as thou art". Filmi stsenarist ja režissöör oli Uus-Meremaa filmitegija Jane Campion. Stsenaariumiks sai ta inspiratsiooni Andrew Motioni 1997. aastal avaldatud Keatsi biograafiast. Filmi tegevus põhineb Keatsi (keda mängib Ben Whishaw) elu kolmel viimasel aastal ja keskendub tema armusuhtele Fanny Brawne'iga (keda mängib Abbie Cornish).
Teema: Jalgpall
Alltoodud tabelis on loetletud Itaalia jalgpallistaadionid (mahutavusega vähemalt 15 000 pealtvaatajat; mõned allosundatuist on kasutatavad veel ka teiste spordialade viljelemiseks).
Teema: Kirjanikud
B. Traven oli kirjanik, ta arvatakse olevat pärit Saksamaalt või Poolast. Ta tegutses Saksamaal kui anarhist, ta taheti arreteerida, kuid ta põgenes Mehhikosse. Mehhikos ütles ta et on ameeriklane, kes elas San Franciscos, ja maavärinas läksid kaduma kõik tema dokumendid. Ta elas kogu oma ülejäänud elu Mehhikos. Ta kasutas alati pseudonüümi B. Traven, keegi ei tea tema tegelikku nime, kuigi selle kohta on oletusi. Tema teostest on tuntumad Sierra Madre aare, millest on tehtud ameerika film, ja Surmalaev, millest on tehtud saksa film. Tema teosed on väga muljetavaldavad, ning nendes kajastub anarhism isikliku mõtelaadina.
Teema: Jalgpall
Iraagi jalgpallikoondis on Iraagi rahvuskoondis jalgpallis. Koondise peatreener on alates 2025. aastast Graham Arnold. Alates augustist 2011 kuni 2012. aastani oli peatreener Zico.
Teema: Filmid
"Hollywoodland" on 2006. aasta USA biograafiline draamafilm, mille lavastas Allen Coulter. Film räägib detektiiv Louis Simo (Adrien Brody) katsest selgusele jõuda kuulsa näitleja George Reevesi (Ben Affleck) kahtlasevõitu enesetapus ja selle tagamaades.
Teema: Poliitikud
Wilhelm Ferdinand Nikolai Wrangell (28. juuli / 9. august 1894 Võru – 26. detsember 1976 Lilienthal Bremeni lähedal) oli Eesti poliitik, ajaloolane, parun.
Teema: Mäed
Dziaržynskaja (valgevene-eesti transkriptsioonis Dzjaržõnskaja; valgevene Гара Дзяржынская, enne 1958. aastat Святая гара (Püha mägi)) on küngas Valgevene kõrgustikul, Valgevene kõrgeim tipp. Kõrgus 345 m. Küngas sai praeguse nime Feliks Dzeržinski järgi. Asub Minskist umbes 30 km lääne pool Dziaržynski linna lähedal.
Teema: Linnud
Sõjatuvi on tuvi, keda on sõdades kasutatud teadete edastamiseks juba enne meie ajaarvamist. Tuvid on head sõnumite edasitoimetajad, sest nad on sõltumatud, märkamatud ja vastupidavad. Linde on kasutatud sõjalistel eesmärkidel juba 2000 aastat tagasi Vana-Roomas.
Teema: Mäed
Jaya ehk Puncak Jaya ([p'untšak dž'aja], 'võidukas mäetipp') ehk Carstenszi püramiid on Uus-Guinea saare kõrgeim tipp (4884 m). See kuulub Sudirmani mäeahelikku, mis asub Indoneesia Paapua provintsi lääneosa kõrgmaal. Teised lähedased tipud on Carstenszi idatipp (4808 m), Sumantri (4855 m) ja Ngga Pulu (4863 m). Mäe teiste nimede hulgas on Nemangkawi (amungkali keeles) ja Gunung Sukarno (indoneesia keeles 'Sukarno mägi' Indoneesia esimese presidendi järgi). Puncak Jaya on kõrgeim mägi kogu Indoneesias, Okeaanias ja kõrguselt viies mägi Kagu-Aasias. See on ka kõrgeim tipp Himaalaja ja Andide vahel ning maailma kõrgeim saarel asuv mägi. Mõne allika järgi, mis ei arva Indoneesiat Okeaania hulka, on Okeaania kõrgeim tipp siiski Wilhelmi mägi (4509 m). Mäest loodes asub Grasbergi kaevandus, mis on üks maailma suuremaid kulla- ja vasekaevandusi.
Teema: Poliitikud
Ülim juht (korea keeles 최고령도자; ka kõrgeim juht) on Korea Rahvademokraatliku Vabariigi, Korea Töölispartei ja Korea rahvaarmee de facto juht. Vähemalt riigi ja partei puhul antakse see tiitel alles pärast surma. Nagu üheparteisüsteemile tavaks, on kõrgeima juhi tähtsaim ametikoht partei peasekretäri amet (teatud perioodidel partei esimees või esimene sekretär).
Teema: Linnud
Meenäitur (Indicator) on meenäiturlaste sugukonda kuuluv linnuperekond. Mitme meenäituri perekonda kuuluva liigi esindajad toituvad eelkõige mesilasvahast ning juhatavad imetajatele teed mesilastega asustatud puutüvede juurde. Meenäiturid on pesaparasiidid. Perekonda kuulub üksteist liiki.
Teema: Meditsiin
Lihasesisene süstimine ehk intramuskulaarne manustamine (lühendatult IM (Intramuscular (injection))) on vedela aine manustamisviis, mille käigus ravim süstitakse patsiendi lihaskoesse. Süst tehakse tuharalihase ülemisse (välimisse) veerandikku, reielihase külgmisse ossa või õlavarre deltalihasesse.
Teema: Meditsiin
Immuunsuseks ehk nakkuskindluseks ehk tõvekindluseks (ladina immunitas, immunis) nimetatakse paljude loomade spetsiifilist kaitset ja vastupanuvõimet või ka vastuvõtmatust näiteks mikroobide, teiselt organismilt pärinevate kudede või toksiinide ning organismile ohtlikena tunduvate ainete vastu. Immuunsus avaldub immuunvastuse mehhanismide ja vahendite ning tõenäoliselt ka immuunjärelevalve kaudu. Immuunsuse ülesanne on tagada organismile stabiilne sisekeskkond ning eristada oma võõrast. Immuunsuse areng ja mehhanismid, vahendid ning immunopatoloogia võivad erineda nii liigiti kui ka indiviiditi ja ka arenguastmeti. Immuunsust mõjutavad lisaks ka väliskeskkonna tingimused. Immuunsus on ka võime neutraliseerida organismile võõraid, kõrgmolekulaarseid, peamiselt valgulisi ühendeid. Immuunsuse aluseks on võõrühendi antigeensus. Kui ühend ei ole piisavalt antigeenne, siis immuunsüsteem ei reageeri võõrühendile.
Teema: Filmid
"Siil udus" on 1975. aastal Sojuzmultfilmi stuudios valminud kümneminutine multifilm. Film jutustab siilist, kes läheb karupojale külla, et koos teed juua ja tähti vaadata. Tee peal eksleb ta aga udus, kohtab mitmesuguseid loomi, kellest mõni teda abistab ja mõni ehmatab, ning kukub jõkke. Multifilm on valminud Sergei Kozlovi lasteraamatu "Siil udus" järgi, autor on ka filmi stsenarist. Filmi režissöör on Juri Norštein.
Teema: Mäed
Pacaraima mäed (portugali keeles Serra Pacaraima, hispaania keeles Sierra Pacaraima) on mäestik Lõuna-Ameerika kirdeosas, Guajaana mägismaa kõrgeim osa. Paikneb Guyana edelaosas, piiride kolmikpunktis Brasiilia ja Venezuelaga. Pacaraima mägede kõrgeim tipp on Roraima – 2875 m.
Teema: Linnud
Kingnokk (ka abu markub; Balaeniceps rex) on pelikaniliste seltsi kingnoklaste sugukonda kuuluv linnuliik. Ta on kingnoklaste sugukonna ainus elusolev esindaja. Nimi tuleneb tema suurest nokast, mis kujult meenutab puust kinga.
Teema: Meditsiin
Antiseptiline toime on 99% määral mikroobide hävitamine elusatel kudedel antiseptilise vahendi mõjul. Näo antiseptika jaoks on kõige parem salitsüülhapet sisaldav piiritus, mis ühteaegu ravib ka naha kontuuri ja vähendab aknest tekkinud põletikulist punetust.
Teema: Jõed
Amguema (vene keeles Амгуэма, ülemjooksul Vulvõvejem – Вульвывеем) on jõgi Euraasias Venemaa kirdeosas Tšuktšimaal. Amguema pikkus on 498 km, valgala pindala 28 100 km². Jõgi saab alguse Tšuktši mägismaalt Paljavaami ahelikust ja suubub Tšuktši merre. Ülemjooksul on see mägine kärestikutega kiire vooluga jõgi, mis voolab sageli kanjonides. Keskjooksul ta läbib mägedevahelist tasandikku – Amguema nõgu. Alamjooksul voolab ta mitmete jõgede ja järvedega Vankaremi madalikul. Jõe suudmeosas on laguun, mida eraldab Tšuktši merest Dvuh Pilotov maasäär. Suurvesi on juunis, juulis tõuseb vee temperatuur kuni +13 °C. Oktoobrist on jõgi kaetud jääga. Amguema jõgikonnas on tina, volframi ja kulla tootmine. Jõe paremal kaldal asub Amguema asula.
Teema: Filmid
"Rõõmurull" on 2008. aastal valminud Suurbritannia komöödiafilm, mille režissöör ja stsenarist on Mike Leigh. Film räägib kõigesse ja kõigisse alati positiivselt suhtuvast algkooliõpetajast Poppyst (Sally Hawkins), kes elab koos sama ametit pidava korterikaaslasega ja tegeleb küllaltki tavaliste asjadega: käib tööl, pidutseb, teeb trenni ja harrastab flamenkotantsu. Film vaatlebki enamjaolt tema argipäevast tegevust, kuid selle teeb huvitavaks tema võime igas olukorras säilitada optimism ja hea tuju. Kõige rohkem toob filmi pinget aga Poppy neurootikust sõiduõpetaja (Eddie Marsan), kellega tal puhkeb maailmavaateliste erinevuste ja viimase kiindumuse tõttu esimesse filmi lõpuks tõsine konflikt. Film esilinastus Suurbritannias 10. aprillil 2008. Eestis näidati seda esmakordselt Pimedate Ööde filmifestivalil sama aasta sügisel, 2009. aasta alguses aga kinos Sõprus. Film on pälvinud kriitikute sooja vastuvõtu ja võitnud auhindu. See esitati 2009. aasta Oscarile parima originaalstsenaariumi kategoorias.
Teema: Jalgpall
Senegali jalgpallikoondis on Senegali rahvuskoondis jalgpallis. 2002. aasta jalgpalli maailmameistrivõistluste avamängus võitis Senegali koondis 1:0 valitsevaid meistreid, prantslasi. Senegali jõudis lõpuks veerandfinaali, kus kaotati Türgile 0:1. Senegal oli alles teine Aafrika koondis, mis oli maailmameistrivõistlustel veerandfinaali jõudnud. 2022. aastal tuli Senegal esimest korda Aafrika meistriks. Enne seda oli Aafrika rahvaste karikavõistlustel parim tulemus teine koht 2002. ja 2019. aastal.
Teema: Jalgpall
Nicaragua jalgpallikoondis on Nicaragua rahvuskoondis jalgpallis, mis esindab riiki alates 1929. aastast ja mida haldab Nicaragua jalgpalliliit. Nicaragua koondis on Põhja- ja Kesk-Ameerika jalgpalliliidu CONCACAF liige, kuuludes Kesk-Ameerika jalgpalliliitu. Jalgpallikoondise koduväljak on riigi pealinnas Managuas asuv Estadio Nacional de fútbol. Nicaragua jalgpallikoondis on kahel korral (2009 ja 2017) jõudnud CONCACAF Gold Cupi turniirile, kuid mõlemal korral jäädi oma alagrupis viimaseks.
Teema: Filmid
"Harry Potter ja surma vägised: osa 2" on 2011. aastal linastunud Harry Potteri filmisarja viimane film, mis on valminud samanimelise romaani põhjal, mille on kirjutanud inglise kirjanik J. K. Rowling. Filmi režissöör on David Yates, kes lavastas ka kolm eelmist filmi. Stsenaariumi kirjutas Steve Kloves ning produtsentideks olid David Heyman, David Barron ja Rowling. Film filmiti 2D-formaadis, kuid nähes "Avatari" edu, otsustati monteerimise käigus see 3D-formaati teisendada. Filmi muusika on kirjutanud prantsuse helilooja Alexandre Desplat. Film jätkab Harry Potteri teekonna jälgimist, kui ta üritab leida ja hävitada varikätke. Filmi peaosi mängivad Daniel Radcliffe (Harry Potter), Rupert Grint (Ron Weasley) ja Emma Watson (Hermione Granger). Nende kõrval teevad kaasa veel Ralph Fiennes (Lord Voldemort), Helena Bonham Carter (Bellatrix Lestrange) ja Alan Rickman (Severus Snape). Avanädalavahetusel teenis film rekordiliselt 483,2 miljonit dollarit. 31. juuli seisuga on film kokku teeninud 1 328 111 219 dollarit, mis tähistab kaheksandat kohta enim teeninud filmide nimistus. "Surma vägised: osa 2" on kinoajaloo üheksas film, mis on ületanud miljardi dollari piiri ja seda kõigest 19 päevaga. Eestis on film teeninud 24. juuli seisuga 263 040 dollarit, millega see paikneb 2011. aasta filmide nimistus seitsmendal kohal. 2012. aastal kandideerib linateos kolmele Oscarile.
Teema: Filmid
Bad Cat (türgi keeles Kötü Kedi Şerafettin) on 2016. aastal valminud Türgi päritolu animeeritud komöödiafilm. Film põhineb samanimelisel koomiksil, mille autor on Bülent Üstün. Filmi lavastasid Mehmet Kurtuluş ja Ayşe Ünal, see oli nende filmidebüüt. Stsenaariumi kirjutasid Levent Kazak ja Bülent Üstün.
Teema: Meditsiin
Bioaktiivsus ehk bioloogiline aktiivsus on loodusteadustes (nt mullateaduses, biokeemias, molekulaarbioloogias, toitumisteaduses ja farmakokineetikas) kasutatav termin, mis viitab aine/ materjali spetsiifilisele toimele või organismide rakkudes toimuvate protsesside tulemile. Bioaktiivsuse mõiste täpne tähendus võib teadusharuti veidi erineda. Bioaktiivsus jagatakse üldjoontes: in vivo bioaktiivsuseks in vitro bioaktiivsuseks
Teema: Filmid
"Jussikese seitse sõpra" on 1967. aasta Eesti animafilm. Filmi režissöör on Heino Pars. Filmi tootis Tallinnfilm. Film põhineb Silvi Väljali samanimelisel raamatul.
Teema: Filmid
"Idioot" on 2011. aasta Eesti film, mille on lavastanud Rainer Sarnet. Kuigi film põhineb Vene kirjaniku Fjodor Dostojevski romaanil "Idioot", on lavastaja visuaalse keele eeskujudena nimetanud ka Josef von Sternbergi "The Scarlet ­Empressi" ja Rainer Werner Fassbinderi "Petra von Kanti kibedaid pisaraid". Filmivõtted on tehtud Narvas Aleksandri kirikus, Tallinnas Dominiiklaste kloostris ja Mustpeade majas. Võtteperiood kestis 2010. aasta 5. augustist 15. septembrini. Väheste võttepaikade valiku põhjuseks oli režissööri sõnul soov viia kogu tegevustik ühtsesse ruumi ja keskenduda tööle väikese näitlejate arvuga. Rahvusvaheline esilinastus toimus 9. oktoobril Lõuna-Koreas Pusani filmifestivalil, mille uute tulijate võistlusprogrammi "Flash Forward" film valiti. 2011. aastal käis filmi "Idioot" Eesti kinodes vaatamas 11 176 inimest.
Teema: Linnud
Jäälindlased (Alcedinidae) on siniraaliste seltsi kuuluv lindude sugukond. Sugukonda kuulub 19 perekonda kokku 114 liigiga. Eestis elab üks liik jäälindlasi – jäälind.
Teema: Kirjanikud
Christian Bomhower (enne 1469 – 15. aprill 1518) oli Tartu piiskop aastatel 1514–1518. Christian Bomhoweri vanemad olid Hans Bomhower ja Gertrud Hoveken. Tema pere geograafiline päritolu on teadmata, kuid 1469. aastaks olid nad asunud elama Tallinna. Bomhower sündis tõenäoliselt enne seda, sest nimetas end ka ise sisserännanuks. Christiani vennad olid Antonius, Hans, Bartold ja Jasper. Tõenäoliselt olid mõned Bomhoweritest nunnad Liivimaal Christiani õed. 1488. aastal asus Bomhower õppima Kölni ülikoolis, mille ta lõpetas bakalaureusena 1491. aastal. 1506. aastal on teda nimetatud mõlema (ilmaliku ja vaimuliku) õiguse doktoriks, kuid pole teada, millises ülikoolis ta need kraadid omandas. 1500. aastal on Bomhowerit esmamainitud Liivi ordu maameistri Wolter von Plettenbergi sekretärina. Ehkki pole teada, kas Bomhower kuulus preestervennana Saksa ordusse või mitte, kuulus ta ordu selgete toetajate hulka. 1503. aastal sai Bomhowerist Ruhja kirikhärra, kelleks ta jäi vähemalt kuni 1510. aastani. 1502. aastal siirdus Bomhower koos Plettenbergi kantsleri Eberhard Schellega diplomaatilisele missioonile Rooma, saavutamaks paavst Aleksander VI-lt luba korraldada indulgentsikampaania, mille sissetulekud läheksid Vene-vastaseks ristisõjaks. Sel ajal käis juba Liivimaa-Moskva sõda ning ordu oli juba enne seda aastaid tulutult ristisõjaluba taotlenud. Bomhoweril ja Schellel õnnestus aga viimaks, 1503. aasta alguses, paavstikuuriat veenda indulgentsikampaaniat lubama. Paavst kuulutas ka ühtlasi, et kõik venelaste vastu sõdijad võivad end ristisõdijateks nimetada ja saavad oma patud lunastatud. Indulgentsikampaania komissarideks ehk läbiviijateks määras ta ordusaadikud Bomhoweri ja Schelle. Lisaks sai Bomhower paavstilt mitmeid auameteid (comes apostolicus, paavsti kapellaan, nuntsius ja pronotar). Bomhoweri tegevus indulgentsikorjamise juhina ulatus lisaks Liivimaale ka Preisimaale ja Põhja-Saksamaale, kus peeti jutlusi, milles kutsuti annetama raha Liivimaa ristisõjaks skismaati
Teema: Poliitikud
Hermann Ludwig von Löwenstern (5. jaanuar 1749 (vkj 25. detsember 1748) – 7. oktoober (vkj 25. september) 1815 Raasiku mõis) oli baltisaksa poliitik. Hermann Ludwig von Löwenstern sündis Restu mõisniku Johann von Löwensterni ja Barbara Sophia von Breverni pojana. 1767. asus ta õppima Leipzigi ülikooli. 1787. sai ta Tallinna kreisimarssaliks ja 1789–1792 oli ta Eestimaa kubermangu aadlimarssal. 1796–1814 oli ta Eestimaa maanõunik ja 1803–1815 Eestimaa konsistooriumi president. Talle kuulusid Raasiku, Kambi, Alavere, Valkla ja Jäneda mõis.
Teema: Poliitikud
Otto Wilhelm von Essen (vene: Отто Васильевич фон Эссен; 19. aprill (vkj. 8. aprill) 1761 Uudeküla mõis – 9. juuni (vkj. 28. mai) 1834 Tallinn) oli baltisaksa päritolu Venemaa poliitik ja mereväelane (2. järgu kapten). Otto Wilhelm von Essen sündis Tallinna ülemkomandandi ja kindralleitnandi Reinhold Wilhelm von Essen (1722–1788) ja Kiideva mõisa pärijanna Anna Eleonora von Sassi (1734–1765) pojana. Ta oli 1809–1832 Eestimaa maanõunik ja 1825. aastast Eestimaa ülemmaakohtu esimees, tõeline riiginõunik ja Eestimaa tsiviilkuberner 20. septembrist 1832 kuni 27. oktoobrini 1833. Talle kuulusid Liivi, Ubasalu, Patsu, Sooniste, Kohatu ja Malla mõis. Ta on maetud Kullamaa kalmistule.
Teema: Meditsiin
Mantoux' proov ehk Mendel-Mantoux' proov ehk tuberkuliiniproov, kõnekeeles kopsuproov on tuberkuloosi sõeluuringu ja diagnoosimise vahend, mille käigus patsiendi naha alla süstitakse tuberkuliini. Proovile vastuse saamiseks mõõdetakse süstekohal tekkinud nahareaktsiooni ulatust 48–96 tunni pärast (72 tundi ehk 3 ööpäeva on parim).
Teema: Meditsiin
Ortopeedia (ladina keeles orthopaedia) on arstiteaduse ala ja kirurgilise meditsiini eriala, mis tegeleb tugi- ja liikumiselundkonna kaasasündinud väärarengute, vigastuste ja omandatud haiguste ning nende tagajärjel tekkinud deformatsioonide diagnostika ja võimaliku ennetuse ning raviga. Ortopeediaga tegelev eriarst või teadlane on ortopeed. Eestis koolitatakse ortopeede vastava eriala residentuuris Tartu Ülikoolis. Eestis tegutsevad ortopeedia erialaseltsid Eesti Traumatoloogide-Ortopeedide Selts ja Eesti Ortopeedia Õdede Selts.
Teema: Linnud
Stepivuril (Syrrhaptes paradoxus) on vurillaste sugukonda kuuluv linnuliik, kes on levinud Kesk-Aasias. Teda on haruldase eksikülalisena nähtud ka Eestis.
Teema: Mäed
Gyachung Kang (nepali keeles ग्याचुङ्काङ (Gyāchung Kāng); hiina keeles 格重康峰 (Gézhòngkāng Fēng)) on mägi Mahalangur Himali mäeahelikus Himaalaja keskosas.
Teema: Kirjanikud
Alphonse Daudet [alf'ons dod'e] (13. mai 1840 Nîmes – 16. detsember 1897 Pariis) oli prantsuse prosaist ja näitekirjanik. Tema tuntumate teoste seas on romaan "Tartarin Tarasconist" ja novellikogu "Kirjad minu veskilt". 1870. aastal sai temast Auleegioni rüütel, 1886. aastal ohvitser.
Teema: Jõed
Charlesi jõgi (massatšuuseti keeles Quinobequin) on 129-kilomeetri pikkune jõgi Massachusettsi osariigi idapoolsemas osas. Jõgi suubub Bostoni sadamasse Atlandi ookeanis.
Teema: Filmid
Minuscule (eesti keeles ka "Mutukad") on Prantsuse telesari, kus on kasutatud võtteid päriselust ning tegelased on loodud arvutianimatsiooni abil. Sarja on tootnud Futurikon ning loonud Hélène Giraud ja Thomas Szabo. Telesari koosneb lühikestest osadest, mis keskenduvad peamiselt mitmesugustele tuntud putukaliikidele, kelle igapäevaelu võtab sarjas humoorika pöörde. Peategelaste koomilised olukorrad leiavad aset Prantsusmaa maapiirkondades ning on esitatud tummkomöödia vormis. Lisaks peategelastele esinevad mõnikord kõrvalosades ka loomad ja inimesed, kuid sarjas ei kasutata otsest sõnalist dialoogi.
Teema: Jõed
Koolujõgi on Tartu linnas voolanud endine jõgi, Emajõe haru. Kuni 18. sajandi lõpuni voolas Emajõgi Tartu kesklinnas kahes harus, tehes seda ümber Holmiks nimetatud saare, jõe linnast kaugemal olevat haru nimetati Koolujõeks. 1764. aastal hakati Toomemäele uusi bastione rajama, õgvendati tänavaid ning laiendati Tartu raekoja esist turuplatsi jõe suunas. Kivisilla ehitamise ajal (1770.–1780. aastatel) suunati kogu Emajõgi voolama mööda Koolujõge, kuid pärast silla valmimist otsustas linn Koolujõe, mis oma idaküljel ulatus kuni praeguse Narva maanteeni, kinni ajada. Koolujõe säng täideti Kivisilla ehitamise ja Holmil olnud bastioni lammutamise käigus kuhjunud jäätmetega, sinna lubati prügi tassida ka linnarahval. Seetõttu lakkas Holm olemast saar ning selle kohal asub praegu Holmi park. Koolujõe kinniajamine muutis täielikult Emajõe vasakpoolset kaldatsooni. Selle asemele tekkinud platsil peeti hobuselaatu ja seal olid voorimeeste seisukohad, mille järgi hakati platsi nimetama Hobuseturuks. Hiljem sai plats selle ääres asunud kaupmees Henningi maja järgi nimeks Henningi plats. 2011. aastal märgiti Ülejõe pargis ja Narva maanteel maha Emajõe lisaharu ja Koolujõe kunagine säng.
Teema: Poliitikud
Christoph Friedrich Carl von Mickwitz (25. mai 1850 Tartu – 25. mai 1924 Tallinn) oli baltisaksa päritolu Eesti luuletaja, pedagoog, ajakirjanik ja poliitik. Christoph von Mickwitz õppis aastatel 1869–1877 Tartu Ülikoolis keeleteadust. Oli Tallinna Toomkoolis saksa keele ülemõpetaja. Oli aastatel 1878–1915 ajalehe Revaler Zeitung toimetaja, peatoimetaja ja väljaandja. Oli aastatel 1918–1921 ajalehe Revaler Bote asutaja ja toimetaja. Ta oli aastast 1882 Tallinna linnavolikogu liige. 1905–1914 oli ta Eestimaa Konstitutsioonilise Erakonna esimees.
Teema: Jalgpall
Guatemala jalgpallikoondis on Guatemala rahvuskoondis jalgpallis, mis esindab riiki alates 1919. aastast ja mida haldab Guatemala jalgpalliliit. Guatemala koondis on Põhja- ja Kesk-Ameerika jalgpalliliidu CONCACAF liige.
Teema: Poliitikud
Malietoa Tanumafili II (4. jaanuar 1913 – 11. mai 2007) oli Samoa riigipea (O le Ao o le Malo). Ametlikult sai ta riigipeaks 1. jaanuaril 1962, mil Samoa (toona Lääne-Samoa nime all) Briti impeeriumist eraldus (kuni 1963. aastani jagas ta ametit Tupua Tamasese Mea'ole'ga). Ta oli oma surma ajal maailma vanim ametis olev riigipea. Tema vanemad olid Malietoa Tanumafili I, kes oli Samoa kuningas aastatel 1879–1939, ja Momoe Lupeuluiva Meleisea. Ta abiellus esimest korda 1940. aastal Lili Tunu'ga [Lily Molio'o Setu], kellega tal sündis viis last, ja teist korda aastal 1962 Tiresa Patu Tauvela Hunteriga (neil lapsi ei olnud). Lapsed: Papali'i Milio'o Laupepa Malietoa (suri 1985) Sua Vainupo Malietoa Fa'amausili Moli Malietoa To'oa Tosi Malietoa Momoemanuelefatiaesaumalaeatiae Malietoa Malietoa Tanumafili oli ainus valitsev riigipea, kes oli Baha'i usku.
Teema: Meditsiin
Medicina. Legalis. Baltica oli meditsiiniõiguse ajakiri, mis ilmus aastatel 1992–1993 Vilniuses organisatsiooni Baltic Medico-Legal Association (leedu keeles Baltijos teismo medicinos asociacija) väljaandel. Ajakirja vastutav toimetaja oli Antanas Algirdas Garmus. Ajakirja ilmus neli numbrit. Ajakirja tiraaž oli 1000 eksemplari.
Teema: Jõed
Sosna (vene Cосна, Быстрая Сосна) on jõgi Venemaal. Saab alguse Kesk-Vene kõrgustikult Orjoli oblastis ja voolab alguses lõunasse, pöörab siis itta ja kirdesse ning suubub paremalt Doni jõkke. Pikkus 296 km, valgla 17 400 km². Suuremad jõe ääres asuvad linnad on Livnõ ja Jelets.
Teema: Jõed
Darling on jõgi Kagu-Austraalias, Murray parempoolne lisajõgi. Darling algab Suure Veelahkmeaheliku läänenõlvult. Ülemjooksul voolab läände, kesk- ja alamjooksul rahulikult edelasse ning suubub paremalt Murraysse. Alamjooks kuivab sageli. Ajavahemikus 1885–1960 kuivas Darling 45 korral.
Teema: Filmid
"Operatsioon "Valküür"" (originaalpealkirjaga Valkyrie) on 2008. aastal linastunud Ameerika Ühendriikide mängufilm Hitleri-vastasest vandenõust, mille režissöör on Bryan Singer. Peaosatäitja Tom Cruise kehastab vandenõu juhti Claus von Stauffenbergi. Cruise on ka filmi kaasprodutsent. Filmivõtteid alustati 19. juulil 2007 Berliinis ja film valmis 2008. aastal. Eestis esilinastus film 13. veebruaril 2009.
Teema: Linnud
Kakkpapagoilased (Strigopidae) ehk Uus-Meremaa papagoid on papagoiliste seltsi kuuluv sugukond, milles on kaks perekonda kolme liigiga. Perekond Nestor koosneb keast ning kaakast kahe alamliigiga (Nestor meridionalis meridionalis ja Nestor meridionalis septentrionalis). Perekonda Strigops kuulub aga vaid üks liik – kakkpapagoi (ehk kakapo). Kõik säilinud liigid on endeemsed Uus-Meremaale, ent kaks väljasurnud liiki levisid ka teistel lähedal asuvatel saartel. Praegused nimed kea, kaaka ja kakapo on samad, mis kunagised maoorikeelsed nimed. Norfolki kaaka ja Chathami kaaka surid välja üsna hiljuti; kakapo, kea, ning kaaka kaks alamliiki on kõik ohustatud liigid. Sugukond lahknes teistest papagoilistest umbes 82 miljonit aastat tagasi, kui Uus-Meremaa eraldus Gondwanast.
Teema: Kirjanikud
Vsevolod Zinovijovitš Nestaiko (ukraina keeles Всеволод Зіновійович Нестайко; 30. jaanuar 1930 Berdõtšiv – 16. august 2014 Kiiev) oli ukraina lastekirjanik. Teda peetakse Ukraina üheks kõige tuntumaks lastekirjanikuks.
Teema: Kirjanikud
Mariama Bâ (1929 Dakar – 1981 Dakar) oli fulbe päritolu Senegali naiskirjanik, üks esimesi ja tähtsamaid Aafrika naiskirjanikke. Ta sai islami kasvatuse. Ta lõpetas Rufisque'i Normaalkooli ja töötas 1947–1959 õpetajana, seejärel kooliinspektorina. Oma esimeses romaanis "Une si longue lettre" (1980) kritiseeris ta mitmenaisepidamist ja üldse naise seisundit Aafrikas. Romaan on esitatud pika kirjana, mille kirjutab üks naine päeval, mil ta jääb leseks. Ramatoulaye, kes oli olnud traditsiooniline ja allutatud, kirjutab oma sõbratarile Aïssatoule, kes on endale iseseisvuse kätte võitnud. Nii hakkab ta ka ise vabanema. Teine romaan "Un Chant écarlate" (1981) ilmus postuumselt. Prantslanna Mireille abiellub muslimist senegallase Ousmane'iga. Kui mees salaja teise naise võtab, läheb Mireille hulluks ja tapab oma lapse.
Teema: Jõed
Estany Negre jõgi (katalaani riu del'Estany Negre) on vooluveekogu Vahemere ja Ebro valgalal Andorras La Massana vallas Arinsali lähedal Comapedrosa mäemassiivis. Jõgi läheb üle Comapedrosa jõeks, mis ühineb Pla del'Estany jõega Pollósi jõeks. Jõgi saab alguse Estany Negre järvest (2630,9 m üle merepinna), mille järgi ta on nime saanud, ja toob sulamisvett Andorra kõrgeimalt mäelt Comapedrosalt. Ta voolab läbi ka kohast, kus ühel pool on Comapedrosa nõlv ja teisel pool Sanfonsi mäetipu (2894 m) ja Agulla de Baiau (2860 m) nõlv. 40 m allpool läbib ta teise mägijärve Basses del'Estany Negre. Kohe allavoolu pöördub jõgi kagusse. Veidi lääne pool mägihütist Cabana de Comapedrosast (2213 m üle merepinna) läheb jõgi märgatavalt suuremaks, sest sellesse suubub kaks väiksemat jõge. Umbes seda kohta peetakse Comapedrosa jõe alguseks. Veel mõnisada meetrit ülesvoolu suubub Estany Negre jõkke oja, mis pärineb väikesest järvest 2713 m kõrgusel Hispaania piiri ääres. Seda oja toidab ka allikas Font de les Canyorques. Kogu jõe pikkuses kulgeb piki jõge Hispaania matkarada GR-11, mis viib Hispaania piirilt Arinsali keskuseni.
Teema: Meditsiin
Kalamaksaõli on kalade (peamiselt turskade) maksast saadav helekollane läbipaistev vedelik. Kalamaksaõlil on omapärane lõhn ja maitse. Et kalamaksaõli sisaldab A- ja D2-vitamiini ning mitmeid olulisi mikroelemente, kasutatakse seda laialdaselt meditsiinis.
Teema: Kirjanikud
Jean Molinet (1435 Desvres – 23. august 1507 Valenciennes) oli prantsuse luuletaja, kroonik ja helilooja. Ta on kõige enam tuntud kui Roosiromaani proosasse ümberpanija. Ta õppis Pariisis ja astus 1463 Burgundia hertsogi Charles Südi teenistusse, asudes Georges Chastellaini sekretäriks. 1464. aastal kirjutas ta poliitilise teose "La complainte de Grece". Ta asus 1475 Chastellaini asemele historiograafiks ning samuti oli ta Austria Margareti raamatukoguhoidja. Tema kroonika hõlmab aastaid 1474–1504 ja avaldati 1828. aastal J. A. Buchoni toimetatuna. Selle ajaloolist väärtust peetakse Chastellaini kroonika omast väiksemaks. Ta oli Burgundia luulekoolkonna Grands Rhétoriqueurs juhtfiguur. Koolkonda iseloomustas sõnamängude laialdane kasutamine. Tema nõbu Jean Lemaire de Belges elas mõnda aega koos temaga Valenciennesis ning pidas ennast Molinet' õpilaseks. 1501. aastal sai temast Valenciennesi Notre-Dame'i kiriku kanoonik. Ta suri seal 1507. aastal. Molinet oli ka helilooja, kuigi talle omistatakse vaid üks rondeau "Tart ara mon cueur sa plaisance". See neljahäälne teos oli väga populaarne, nagu näitab selle koopiate lai levik. Samuti on ta Josquin des Prezi moteti "Nymphes des bois" teksti autor.
Teema: Mäed
Teide (hispaania keeles Pico del Teide, guantši keeles Echeyde) on Kanaari saartel Tenerife saarel asuv kihtvulkaan. Teide kõrgus merepinnast on 3718 meetrit. Ta on Hispaania kõrgeim tipp ja ühtlasi Atlandi ookeani saarte kõrgeim tipp. Kui lugeda mäe kõrgust jalamilt tipuni, siis on ta maailma kõrguselt neljas vulkaan Hawaii saarel asuvate Mauna Loa, Mauna Kea ja Haleakalā järel. Ookeanipõhjast ulatub ta 7,5 km kõrgemale. Mäe otsas on triangulatsioonipunkt, mis näitab kõrgust 3715 m. Triangulatsioonipunkt ei asu siiski mäe kõige kõrgemas tipus. Teide on kihtvulkaan ja tegevvulkaan. Viimati purskas ta 1909. Esimene teadaolev purse toimus 1492 ja sellest on teada Kolumbuse logiraamatu põhjal, sest Kolumbus sõitis sel ajal sealt mööda Ameerikat avastama. Geoloogid on kindlaks teinud varasemaidki purskeid, aga nende täpne toimumisaasta pole teada. Tenerife on vulkaanilise päritoluga ja suhteliselt noor saar. Miotseenis või varapliotseenis tekkis tänapäevase saare kohale suhteliselt kiiresti, vähem kui 3 miljoni aastaga kolm vulkaani, mis hiljem omavahel kokku kasvasid ja kokkukasvamiseks kulus veel 5 miljonit aastat. Nende kolme vulkaani ühinemiskohal asubki Teide. Ajal, mil Teide tipp ei ole lumega kaetud, muutub tema näiv värvus vastavalt sellele, mis suunast päikesevalgus tema peale langeb. Päikeseloojangu ajal muutub ta punaseks, aga kohtab paljusid teisigi värve, isegi sinist. Teide tipp on nii kõrge, et seal on õhk palju hõredam kui merepinnal. Inimestel, kes põevad südame- ja veresoonkonnahaigusi, võivad mäe otsas ilmneda peapööritus, iiveldus ja isegi mägihaigus. Eriti rasketel juhtudel võib inimene teadvuse kaotada. Peamine ravim on minna madalamale. Üles tohib ronida alles siis, kui organism on hõreda õhuga kohanenud. Väidetavalt heidab Teide ookeani pinnale maailma kõige pikema varju. Vari on nähtav päikesetõusul ja -loojangul. Vari liigub aeglaselt, kattes osa ookeanist ja samuti osa naabersaartest. Ei ole täpselt teada, kes tõusis Teide tippu esimesena. 155
Teema: Filmid
Dokumentaalfilm (argikeeles "dokfilm", vananenud termin "kultuurfilm") on film, mis on loodud reaalsuse dokumenteerimiseks peamiselt harimise või ajaloolise jäädvustamise eesmärgil. Dokumentaalfilmis esinevad inimesed ning kujutatakse juhtumeid, mis on enamasti päriselt juhtunud. Dokumentaalfilmi autor püüab esile tuua sündmuste kulgu ning tegelaste tundeid ja vaatepunkte. Samas võib autor lisada ka oma tõlgenduse, mõtteid või kujundlikke elemente. Dokumentalistika alussõna on "dokument", mis pärineb ladinakeelsest sõnast docere ('õpetada'). Dokumentaalfilmide eelkäijateks peetakse aktuaalfilme (inglise keeles actuality film). Erinevalt dokumentaalfilmidest puudus aktuaalfilmidel sidusus ja narratiivne joon. Kuigi dokumentalistikaga tegeleti ka varem, peetakse esimeseks dokumentaalfilmiks 1922. aastal valminud filmi "Nanook of the North", mille autor on Robert Flaherty. Film kujutab inuit Nanooki ja tema perekonna elu ühe aasta jooksul. Mõiste documentary võttis kasutusele Šoti dokumentaalfilmitegija John Grierson oma arvustuses Robert Flaherty filmile "Moana" (1926). Arvustus ilmus 8. veebruaril 1926 väljaandes New York Sun pseudonüümi "The Moviegoer" (eesti keeles 'kinokülastaja') all.
Teema: Meditsiin
Elektriline bioimpedants on bioloogilise objekti kui elektrilise kaksklemmi impedants. Bioloogiliste objektide elektriline impedants Ż on sagedusest sõltuv. Seda sagedussõltuvust (funktsiooni Ż(f)) nimetatakse ka impedantsspektriks.
Teema: Kirjanikud
Eleanor Farjeon (13. veebruar 1881, London – 5. juuni 1965 London) oli Suurbritannia lastekirjanik. Ta on kasutanud ka pseudonüüme Tomfool, Merry Andrew ja Chimaera. Tema raamatute sage illustreerija oli inglise kunstnik Edward Ardizzone. Eesti keeles on ilmunud tema jutustus "Eha-Maie õnnesõrmus" ("Ameliaranne and the magic ring", tõlkinud Mart Luht, Tartu; Tallinn: Loodus, 1939) ning lastelugude valimik "Väike raamatutuba", mis sisaldab jutte 1955. aastal ilmunud kogumikust "The Little Bookroom" (valinud ja tõlkinud Ester Heinaste, Tallinn: Eesti Raamat, 1987). Kogumik "The Little Bookroom" tõi autorile 1955. aastal Carnegie medali, 1956. aastal pälvis ta selle eest esimesena Hans Christian Anderseni lastekirjanduspreemia.
Teema: Kirjanikud
Bogomil Nikolaev Rajnov (bulgaaria keeles Богомил Николаев Райнов; 19. juuni 1919 Sofia, Bulgaaria Kuningriik – 8. juuni 2007) oli Bulgaaria kirjanik, esteetikaprofessor ja kunstikriitik. Teda peetakse bulgaaria spioonipõnevike žanri rajajaks. Bogomil Rajnov oli kirjanik ja kunstnik Nikolai Rajnovi poeg. Rajnov õppis Sofia Ülikoolis ja töötas hiljem esteetikaprofessorina. Ta oli ka Bulgaaria Kommunistliku Partei liige. Rajnov suri 8. juunil 2007 Sofias.
Teema: Meditsiin
Epidemioloogia on teadusharu, mis uurib mingil piiritletud rühmal esinevate haiguste (ja teiste tervisega seotud nähtuste) esinemist ning neid nähtusi esile kutsunud mõjureid. Epidemioloogid hindavad näiteks haiguste esinemise sagedust ja levikut ning riskitegureid.
Teema: Mäed
Thabana Ntlenyana (sotho keeles "ilus väike mägi") on mägi Draakonimägedes Maloti ahelikus Sani Passi lähedal, Lesotho ja kogu Lõuna-Aafrika kõrgeim tipp.
Teema: Meditsiin
Idiosünkraasia (kr sõnadest idios 'oma, era' + synkrasis 'segu,koostis'; ladina keeles idiosyncrasia) on kaasasündinud allergiataoline ülitundlikkus. Allergiataolise ülitundlikkuse all mõeldakse eelneva tundlikuks muutumiseta ja ilma antigeen-antikeha reaktsioonita ilmnevat organismi eripärast reageerimisviisi eri ainetele. Meditsiinis on mitteallergiline ülitundlikkus mõne toidu, ravimi, kemikaali jne suhtes. Allergoloogias on seda terminit kasutatud peamiselt seoses ravimainete põhjustatud mitteallergiliste reaktsioonidega, kuid tänapäeval on termin käibelt kadumas.
Teema: Jalgpall
Eesti Jalgpalli Liit (lühend EJL) on 14. detsembril 1921 asutatud Eesti jalgpalli katusorganisatsioon, mis korraldab kohalikke jalgpallimeistrivõistlusi (sh Meistriliigat), haldab eri koondisi (sh esinduskoondist) ja ühendab Eestis jalgpalliga tegelevaid mittetulundusühinguid. EJL on Eesti suurim spordialaliit, kus on üle 30 täiskohaga töötaja ja mis koondab ligi 10 000 registreeritud mängijat. EJLi eelkäija oli Tallinna Jalapalli Liit. EJL on FIFA liige alates 1923. ning UEFA liige alates 1992. aastast. Pärast Teist maailmasõda ja enne EJLi taastamist korraldas kohalikku jalgpallielu Eesti NSV Jalgpalliföderatsioon. EJL astus 1997. aastal Eesti Spordi Keskliidust välja.
Teema: Filmid
"Kuum külm sõda: Haukka grupp" on 2005. aasta Eesti dokumentaalfilm. Filmi režissöör on René Vilbre. Filmi tootis Ruut Pictures. Film räägib Teise maailmasõja ajal 1943. aastal Soome poolt loodud, Haukka nime all tuntuks saanud raadioluuregrupist, mis saadeti Saksa okupatsiooni all olnud Eestisse.
Teema: Mäed
Olümpos (vanakreeka keeles Ὄλυμπος ehk Olympos, uuskreeka keeles hääldatud ka kui Olimbos) on kõrguselt teine mäemassiiv Balkani poolsaarel, asukohaga Egeuse mere ranniku lähistel. Sellel asub Kreeka kõrgeim mäetipp. Massiivi kõrgemad tipud formuleerivad Kesk-Makedoonia ja Tessaalia piirkondade piirilõigu. Olümpose nime päritolu ei ole teada. Tõenäoliselt on see indoeuroopa-eelset päritolu. Hellase mütoloogias oli Olümpose mägi 12 peajumala elukohaks. Legendi kohaselt tekkis mägi pärast seda, kui jumalad võitsid titaane titaanide sõjas. Mägi on mütoloogias paljude lugude toimumiskohaks. Peajumala Zeusi trooniks peetakse järsku Stefani tippu (2909 m). Olümpose mäel on 52 tippu, millest kõrgeim on 2918-meetrine Mýtikas, mis on oma suhtelise kõrguse poolest üks Euroopa kõrgemaid. Olümpose mäeseljakutel on väga rikkalik taimestik, mitmed taimeliigid on endeemsed. Mäel asub Olümpose rahvuspark, samuti üks kahest Kreekas asuvast biosfäärikaitsealast.
Teema: Linnud
Flamingo (Phoenicopterus) on flamingoliste seltsi flamingolaste sugukonna perekond, kuhu arvatakse 3 liiki. Flamingosid leidub nii lääne- kui ka idapoolkeral, arvukamalt küll esimeses.
Teema: Mäed
Rocky Summit on eeltipp Broad Peaki mäel Gasherbrumi mäemassiivis Karakoramis. Tipp jääb Jammu ja Kashmiri (India) ja Xinjiangi (Hiina) territooriumile. Tipu kõrgus on 8028 m Selle mäetipu topograafiline prominentsus jääb alla 50 meetri.
Teema: Kirjanikud
Johann Lohmüller (ka Johannes Lomoller; u 1483 – 1560 lõpp) oli Riia linna ametnik, diplomaat, usu-uuendaja ja kroonik. Lohmüller sündis tõenäoliselt Danzigis. Tema sünniaasta pole täpselt teada, kuid et 1533. aastal nimetab ta end 50-aastaseks, siis tõenäoliselt jääb see 1483. aasta kanti, sealjuures arvatakse, et ta oli pigem noorem kui vanem. Lohmülleri vanematest pole kuigi palju teada, kuid tõenäoliselt olid nad vähemalt 1520. aastate lõpuni veel elus. 1511. aastal läks Lohmüller Krakówisse õigusteadust õppima, magistrikraadi sai ta enne 1515. aastat. 1515. aastal sai Lohmüllerist Saare-Lääne piiskopi Johannes III Orgase kantsler. Tolle surma järel jätkas ta samal ametikohal Johannes IV Kyveli juures. 1517–1518 oli Lohmüller Riia peapiiskopi Jasper Linde kantsler, 1519 aga notar. Järgmisel aastal asus ta aga tööle Riia linna sekretärina, seetõttu käis kogu linna poliitiline korrespondents läbi tema. Jasper Lindega säilitas ta head suhted kuni tolle surmani 1524. aastal. 1530. aastatel sai temast ka linna sündik, mis tähendas ka juriidiliste probleemide koondumist tema vastutusalasse. Tänu sellele omandas ta linnas väga suure mõjujõu ning oli sisuliselt linna välispoliitika koordinaatoriks. Juba Liivimaa reformatsiooni algusest alates (1521. aasta paiku) oli Lohmüller üks selle innukamaid toetajaid ning katoliikliku peapiiskopi Johann Blankenfeldi tulisemaid vastaseid, ehkki varem oli ta viimasega olnud isegi heades suhetes. Lohmülleri ettepanekul tühistas linn 1525. aastal kuulekusvande peapiiskopile ning andis end ordumeister Wolter von Plettenbergi ainuvõimu alla. Lohmüller lootis, et Plettenberg järgib endise Saksa ordu kõrgmeistri Albrecht von Hohenzollerni eeskuju, kes just 1525. aasta aprillis oli Preisimaa sekulariseerinud ja selle ilmalikuks luterlikuks valitsejaks hakanud, kuid vana ordumeister jäi kindlaks katoliiklusele, nagu ka piiskopid ning esialgu ka suurem osa nende vasallidest. Seetõttu pettus Lohmüller peagi Plettenbergis ning hakkas lähenema
Teema: Poliitikud
Teresa Claramunt i Creus (4. juuni 1862 Sabadell, Hispaania – 11. aprill 1932 Barcelona, Hispaania) oli katalaani päritolu Hispaania anarhosündikalist.